section_heading: Povijest
paragraph_text: 1901. godine željeznička pruga Chicago, Rock Island i Pacific postavila je građevinski logor na zapadu današnjeg okruga Quaya. Prvo ime logora bio je Ragtown. Uskoro je promijenio ime u Six Shooter Siding zbog brojnih obračuna vatrenim oružjem. Prvo službeno ime bilo je Douglas i vrlo je kratko bilo u uporabi. Poslije je preraslo u stalno naselje. Promijenilo je ime u Tucumcari 1908. godine, prema plosnatoj gori Tucumcari, koja se nalazi tik izvan naselja.<ref> Nije poznato po čemu je gora dobila ime. Mogućnost je da je dobila ime od komančske riječi "tukamukaru", koja znači ležati i čekati kad će netko prići. Pogrebni zapis iz 1777. spominje ženu i dijete iz plemena KOmanča koji su zarobljeni u bitci kod Cuchuncari. Smatra se da je to starija inačica imena Tucumcari.